“Dit sal hoogs onreëlmatig wees as Zuma nié ’n kommissie van ondersoek aanstel nie. As hy die publiek se vertroue in die polisie wil herstel, móét dit gedoen word.”
■ Daar is oorgegaan na ’n taktiese plan wat vol gebreke was. Die besluitnemingsmag is deur die polisie se nasionale beheersentrum van bevelvoerders oorgeneem en nie by offisiere op grondvlak gelaat nie.
■ Dit was onmoontlik om so ’n groot groep gewapende mynwerkers so laat in die dag sonder geweld en bloedvergieting te ontwapen.
■ Die skote wat op die stakers gevuur is, “kon die perke van selfverdediging en die beskerming van private eiendom oorskry het”. Daarom moet die direkteur van openbare vervolging in Noordwes ’n ondersoek onder leiding van ’n senior staatsadvokaat instel om die strafregtelike aanspreeklikheid van al die SAPD-lede wat by die gebeure betrokke was, te ondersoek.
Marikana. – In ’n raadsaal van Lonmin se hoofkantoor het die Marikana-weduwees Donderdagaand stil voor hulle uitgestaar terwyl hulle oor ’n skootrekenaar na pres. ­Jacob Zuma geluister het.
Kort voordat die tyd sou aanbreek dat Zuma die Farlam-kommissie se verslag oor die slagting in 2012 in die myngebied bekend sou maak, het dit duidelik geword dat die mense wat die ergste geraak is weens beurtkrag nie die TV-uitsending sou sien nie.